
RAPORT DE SPECIALITATE
 privind majorarea cu 9,9  % faţă de nivelul acordat pentru luna decembrie 2023 a salariilor de bază ale funcționarilor publici și personalul contractual din cadrul aparatului de specialitate al Primarului Comunei Cârcea, Clubul Sportiv și serviciile publice de interes local din subordinea Consiliului Local Cârcea


Potrivit prevederilor art. 11 Legea 153/2017 : Pentru funcționarii publici și personalul contractual din cadrul familiei ocupaționale «Administrație» din aparatul propriu al consiliilor județene, primării și consilii locale, din instituțiile și serviciile publice de interes local și județean din subordinea acestora, salariile de bază se stabilesc prin hotărâre a consiliului local, a consiliului județean sau a Consiliului General al Municipiului București, după caz, în urma consultării organizației sindicale reprezentative la nivel de unitate sau, după caz, a reprezentanților salariaților.
 (4} Nivelul veniturilor salariale se stabilește, în condițiile prevăzute la alin. (1) și (3), fără a depăși nivelul indemnizației lunare a funcției de viceprimar sau, după caz, a indemnizației lunare a vicepreședintelui consiliului județean, sau, după caz, a viceprimarului municipiului București, corespunzător nivelului de organizare: comună, oraș, municipiu, sectoarele municipiului București, primăria generală a municipiului București, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri și cheltuieli, coroborat cu art. 3 alin.(l) Gestionarea sistemului de salarizare a personalului din instituțiile și autoritățile publice se asigură de fiecare ordonator de credite.

[bookmark: _GoBack]Prin HCL nr. 44/ 27.04.2023 modificat de HCL 45 / 2024, au fost stabilite  salariile de bază și a coeficienții de ierarhizare începând cu data de 21.04.2023 pentru funcționarii publici și personalul contractual din cadrul aparatului de specialitate al Primarului Comunei Cârcea, Clubul Sportiv și serviciile publice de interes local din subordinea Consiliului Local Cârcea 

Conform dispozițiilor art I alin 1 din  OUG 115/2023 : Prin derogare de la prevederile art. 13 alin. (1) din Legea-cadru nr. 153/2017, cu modificările şi completările ulterioare, începând cu data de 1 ianuarie 2024, indemnizaţiile lunare pentru funcţiile de demnitate publică locală şi funcţiile asimilate acestora, prevăzute în anexa nr. IX litera C la Legea-cadru nr. 153/2017, cu modificările şi completările ulterioare, se majorează cu 5% faţă de nivelul acordat pentru luna decembrie 2023.
     Astfel, prin HCL 17 / 30.01.2024, începând cu luna ianuarie 2024 salariile de bază ale funcționarilor publici și personalul contractual din cadrul aparatului de specialitate al Primarului Comunei Cârcea, Clubul Sportiv și serviciile publice de interes local din subordinea Consiliului Local Cârcea au fost majorate cu 5% faţă de nivelul acordat pentru luna decembrie 2023 .
     Luând în considerare Ordonanța de Urgență nr.53/2024 privind măsuri referitoare la salarizarea personalului din unele sectoare de activitate bugetară, precum și reglementarea unor aspecte organizatorice care prevede majorări salariale în mai multe sectoare de activitate bugetară începând din luna iunie 2024.
        Astfel, potrivit Art.II din acest act normativ, “prin derogare de la prevederile art. 11 alin. (4) din Legea-cadru nr. 153/2017, cu modificările și completările ulterioare, funcționarii publici și personalul contractual din cadrul familiei ocupaționale "Administrație" din aparatul de specialitate al primarului și din instituțiile și serviciile publice de interes local corespunzătoare anexei nr. IX lit. C pozițiile 23 - 28 pot beneficia, începând cu luna iunie 2024, de majorarea salariului de bază cu până la 10% fată de nivelul acordat pentru luna decembrie 2023 ” 
  Prin urmare, prin derogare de la art. 11 alin.(4) din Legea-cadru care limitează venitul salarial la nivelul indemnizației viceprimarului/vicepreședintelui de consiliu județean, începând cu luna iunie 2024, personalul din aparatul de specialitate al primarului și din instituțiile și serviciile publice de interes local, din unitățile administrativ-teritoriale cu până la 20.000 de locuitori poate beneficia de majorarea salariului de bază cu până la 10% față de nivelul acordat pentru luna decembrie 2023.
       Totodată, menționez că potrivit scrisorii de clarificări a Ministerului Muncii și Solidarității Sociale majorarea salariului de bază prevăzut de Art.II din O.U.G. nr.53/2024 se acordă suplimentar fată de prevederile art. I alin.(2) din O.U.G. nr.115/2023.
Având în vedere prevederile art II din OUG 53/2024, propun majorarea cu 9,9 % faţă de nivelul acordat pentru luna decembrie 2023 a salariilor de bază  ale funcționarilor publici și personalul contractual din cadrul aparatului de specialitate al Primarului Comunei Cârcea, Clubul Sportiv și serviciile publice de interes local din subordinea Consiliului Local Cârcea, potrivit anexei.

